Христо Смирненски
Абсурд

chitanka.info

Моралът — тази улична клюкарка,

префинен лицемер, развратно старче,

моралът днес, о хубава другарко,

по тебе речника ще си похарчи.

Вървяла си из кривата пътека!

Край тебе кал и тягостни тъми!

И обществото вече като „лека“,

уви, започнало да те клейми.

Какъв абсурд! Заблуда чудновата!

Че кой ще ти повярва тез лъжи!

Не може лека ти да си, когато

златото на баща ти тъй тежи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.